experiències+educatives+amb+TIC

** ENS INVENTEM UN CONTE **
 La primera experiència educativa sorgeix de la nostra imaginació. Aquesta activitat la plantegem per a nens i nenes de P5, per realitzar-la cap a final de curs, i pot entendre's com el projecte de final de curs. La temporalització del projecte va molt lligada a la complexitat de l'argument de la història, però hem pensat que podria portar-se a terme dedicant-li tres tardes per setmana durant un mes aproximadament. La realització d'aquesta activitat serà possible amb la col·laboració d'una mestra de suport a més a més de la tutora del grup.

Començaríem ideant la història i creant els personatges. Un cop articulat l'argument, pensaríem en els escenaris on transcorre la història, per exemple, si hi ha una escena que transcorre a la platja podem sortir al sorral per enregistrar aquesta seqüència, o podem triar a fer un mural sobre la platja; respecte els personatges, haurem de decidir si tenen els cabells llargs o curts, rossos o castanys,... Després de pensar i arribar a un acord sobre tots els detalls dels personatges i de les localitzacions, començaríem a confeccionar-los, distribuïnt les tasques entre els alumnes i fent servir diversos materials, com per exemple plastilina, cartolines, materials reciclats, etc.

Un cop ho tenim tot, sols queda que els nens i nenes s'aprenguin la història per poder-la narrar...i...enregistrar-la!!!  Els nens i nenes seran els encarregats d'enregistrar la història, distribuïnt torns i rols per tal que tots hi puguin participar. Hi haurà encarregats de la càmera i encarregats de l'enregistrament del so. L'ús dels aparells per part dels nens estarà sempre sota la supervisió d'un adult.

La càmera i l'enregistradora emprats seran de l'escola. La tutora farà l'edició del vídeo.  Finalment, penjarem l'arxiu de video al blog de l'aula i al web de l'escola.

Amb aquesta activitat els nens i nenes poden tenir un primer contacte en l'ús de les TIC. A més a més, mitjançant aquest projecte treballarem diversos continguts del currículum d'Educació Infantil, com el llenguatge plàstic, el raonament lògic i espàcio-temporal, el llenguatge, l'àrea socioafectiva, la descoberta d'un mateix i dels altres i l'àrea de descoberta de l'entorn.

 Si enregistrem tot el procés de creació del conte, i la "posada en escena" del mateix, al veure-ho els nens i nenes podrien tenir més consciència del seu treball tant a nivell individual com grupal.


 * PUNT DE TROBADA VIRTUAL **

Hem pensat que es podria dur a terme un projecte de comunicació virtual entre diferents escoles del barri mitjançant l'ús de l'Skype.

Per poder començar hauríem de coordinar-nos amb una altra escola propera i decidir un horari per poder-nos trobar virtualment. Per exemple, dilluns a la tarda, perquè els nens i nenes puguin explicar-se què han fet durant el cap de setmana. Establiríem torns setmanals de dues parelles per escola i els deixaríem entre 10 i 20 minuts per parella i sessió.

Un cop finalitzat el primer torn de sessions i quan tots els nens i nenes de les dues escoles hagin parlat entre ells, convidarem a la classe de l'altra escola que vinguèssin a la nostra per tal de coneixer-nos personalment i poder gaudir d'una estona junts. Després d'aquesta primera trobada iniciaríem el segon cicle de trobades virtuals, i finalment visitaríem als nostres amics anant a l'altra escola.

 Fent ús de l'Skype els nens i nenes poden establir noves relacions amb altres nens i nenes dels voltans o d'altres indrets, adonant-se d'aquesta manera, que poden ampliar la seva xarxa relacional mitjançant l'ús de les TIC. Tot i això, pensem que les trobades en les escoles són realment importants i necessàries en aquesta activitat perquè els nens i nenes puguin establir relacions de qualitat entre ells.

D'altra banda, creiem que amb aquesta activitat estem posant a l'abast dels infants eines comunicatives que els hi seran útils en el futur. A més a més, amb aquesta activitat treballem les àrees de descoberta d'un mateix i dels altres i de descoberta de l'entorn.


 * <span style="color: #0000ff; font-family: Verdana,Geneva,sans-serif; font-size: 120%;">LA FINESTRA MÀGICA (PDI) **

<span style="font-family: Verdana,Geneva,sans-serif; font-size: 120%;">L'última de les experiències educatives amb TIC tracta d'introduir la pissarra digital com a eina per desenvolupar les rutines diàries de l'aula. <span style="font-family: Verdana,Geneva,sans-serif; font-size: 120%;">Podem fer servir aquesta nova tecnologia per passar llista, per consultar la data, el temps, per veure el menú diari... és a dir, per desenvolupar diferents activitats i rutines.

<span style="font-family: Verdana,Geneva,sans-serif; font-size: 120%;">Nosaltres ens centrarem en explicar una activitat en concret que consisteix en identificar les diferents estacions de l'any. A l'inici de cada estació, treballarem amb fotografies dels trets representatius de les estacions, els seus noms, els icones meteorològics, els sons característics de cada estació (per exemple, el cruixir de les fulles seques de la tardor, el vent de l'hivern, el cant dels ocells a la primavera, el so de les onades del mar a l'estiu, etc.),... tots aquests elements hauran de ser identificats i relacionats amb l'estació corresponent pels infants fent ús de la PDI. <span style="font-family: Verdana,Geneva,sans-serif; font-size: 120%;">Els nens i nenes hauran d'arrossegar cada imatge o so i agrupar-les al costat del nom de l'estació corresponent. Un cop relacionats i agrupats tots els ítems, desarem el document i l'imprimirem per poder-lo penjar a l'aula.

<span style="font-family: Verdana,Geneva,sans-serif; font-size: 120%;">Creiem que la PDI, a més a més d'agilitzar les activitats rutinàries, fa que els nens i nenes es familiaritzin amb les eines tecnològiques i les connectin amb la seva vida diària. Tanmateix els nens i nenes es poden sentir més motivats per fer aquests tipus d'activitats ja que els procediments emprats són molt més interactius i participatius. També influeix en aquesta motivació el fet que els alumnes veuen en la pissarra digital un tipus d'instrument que és present a la seva vida quotidiana ja que l'associen amb l'ordinador.

<span style="font-family: Verdana,Geneva,sans-serif; font-size: 120%;">Tot i que pensem que introduir la PDI en la vida diària de l'aula ofereix un ampli ventall de possibilitats, no hem de caure en l'error de fer-la servir com a metodologia única, sinò que hem de ser capaços de trobar l'equilibri entre l'ús de les TIC i dels mètodes més convencionals.

<span style="font-family: Verdana,Geneva,sans-serif; font-size: 120%;">Per al desenvolupament d'aquesta experiència ens hem inspirat en el següent link:

<span style="font-family: Verdana,Geneva,sans-serif; font-size: 120%;">[]